Nyeste Skilderie af Kiøbenhavn, 1812-05-02
Skulde jeg ihenseende til Middagsmaden med dele en specificeret Spiseseddel, vilde jeg tillige formeget sætte Deres Taalmodighed paa Prøve. Jeg gaaer derfor en anden Vei. God Middagsmad kan De regne for 15 Rdlr. maanedlig, naar den tages paa Spiseqvarteer. Lad os rabattere en Trebiedel som Spiseværtens Profit, eller for hans Umage, eller fordi hun, naar hun har Slægt og Venner, vel af og til ikke spiser hjemme, og vi kunne da anslaae Middagsmaden til 10 Rd. maanedlig. For 3 Fransbrød daglig, og 1 Pd. Smør ugentlig regner jeg aarlig 170 Rdlr. Til Su om Aftenen antager jeg, at der fra Middagen kan blive noget tilovers. The og Kaffe, hvilke Drikkevarer jeg ønsker hun vilde nyde saa sparsomt som mueligt, ansættes blot til 40 Rdlr. aarlig. Da de nærværende Tider nok forbyde hende at drikke Vin og Vand, den Drik, jeg helst vilde anbefale hende, ansætter jeg endelig en halv Pot godt proppet og aftappet Øl daglig, og regner her atter kun lavt 20 Rdlr. Føden vil saaledes i det Hele komme paa 350 Rdlr. aarlig. Beklædningen er noget nær den vigtigste Udgift. Hun har her Fornødenheder, ikke alene tilfælleds med alle Fruentimmer, men andre og flere, som Den, der daglig skal lade sig ste ude, og nu og da skal synge til Hove, i Kirke, eller ved forefaldende Høitideligheder. Hendes Garderobe maa være i god Stand, hvis hun ikke skal udsættes for begge Kjøns Spotterier. Hvor ofte hører man ikke: "ja, hende kan man kiende paa Kjolen. Hun har altid samme Skind. Gid jeg havde 1 Rdlr. for hver Gang, jeg har seet hende med det Hovedtøi!" o. s. v. Kan hun end giøre en Deel af sin Pynt, saa koster denne hende dog meere, end den koster Andre, fordi hun, naar hun skal leve for Konsten, og gaae frem i sit Fag, har al sin Tid nødig dertil, og kun lidet eller intet kan beskjæftige sig med Qvindens almindelige Sysler. Jeg antager, at hun alerede er forsynet med en taalelig Garderobe, hvortil en Sum eengang for alle er anvendt, og da vil hun omtrent behøve følgende: En simpel Kjole aarlig 30 Rdlr., og en bedre hvert andet Aar, det halve med 20 Rdlr. En Frakke hvert andet Aar 75 Rdlr. En Pels hver fjerde Aar 25 Rdlr. Et stort Tørklæde hvert tredie Aar, 60 Rdlr., altsaa aarlig 20 Rdlr. En Hat 24 Rdlr. Et Hovedtøi 12 Rdlr. En Halskrave 12 Rdlr. Krandse, Blomster, Baand 30 Rdlr. 4 Par Sko 32 Rdlr. Et Par Støvler eller Pelts sko 8 Rdlr. 2 Par Strømper af Raskmageruld 10 Rdlr. Silke= og Bomuldstrømper 40 Rdlr. Handsker ere en vigtig Artikel. Den stærke Lyseos, og de skidne Kouliser, hvilke to Ting beydeligt fordærve Theaterpersonalets Tøi, gjøre denne Artikkel saa bekostelig. Høiere end tre Gange bruges de neppe, og regner man saa, at hun blot spiller 30 Gange, er det en Udgift af 30 Rd. Endnu behøver hun tre Natkapper 9 Rdlr. 4 Særke 34 Rdlr. En Klokke 8 Rdlr. Et Underskjørt 16 Rdlr. 4 Lommetørklæder 10 Rdlr. Benklæder, 2 Par, 10 Rdlr. De har her for Beklædningen 4700 Rdlr. aarlig, og endda er intet regnet til Ørenringe, Halsbaand og Armbaand, være sig nu Anskaffelse eller blot Omgjørelse og Reparation, intet til Haarnaale, Pomade o. s. v., Poster, som ogsaa koste Penge. Men denne Post vil jeg endnu nedsætte til 400 Rdlr. Renlighed. Hendes Pige antager jeg, hvad dog ikke altid er Tilfældet, skikket til at besørge fin Vask, og anslaaer derfor kun i denne Post Udgift til Sæbe, Aske o. s. v. til 50 Rdlr. Jeg nævnte en Pige. Løn og Underholdning for hende anslaaer jeg i rund Sum til 180 Rdlr., hvilket jeg har beregnet, at en Tienestepige i det mindste koster, enten hun saa lønnes og fødes som hun bør, eller, i andet Fald, paa Hosbondens Bekostning gjør Udveie til Hvad man ubilligen afkorter i Hvad hun bør have For ikke at kjede Dem længer, udsætter jeg Slutningen til næste Post.